Kan January 2013, si Salonga nagin parte kan seryeng konsyerto ni American Songbook Lincoln Center taon 2013 sa Allen Room. Kan Pebrero sa Filipinas, natao si Salonga provided kan theme song para sa reality singing competition kan TV5 na Kanta Pilipinas asin, kaiba si Tyne Daly sagkod Norm Lewis, siya nagluwas bilang Ina sa sarong concert performance kan Ragtime sa Avery Fisher Hall kan Lincoln Center. Nagluwas man si Salonga sa sarong seryeng konsyerto na inapod 4 Stars One World of Broadway Musicals, sa Tokyo Osaka kan Hunyo, asin nagperporm kaiba si Ramin Karimloo, Sierra Boggess asin Yu Shirota. Saro man siya sa apat na mga tagatukdo, kaiba si apl.de.ap, Sarah Geronimo, asin Bamboo Manalac sa programa kan ABS-CBN na The Voice of the Philippines, kun sain inot na ipinaluwas kan Hunyo 2013. Kan Desyembre 2013, si Salonga nagpoon kan saiyang paglibot nin konsyerto sa Filipinas na inapod Lea Salonga: Playlist bilang selebrasyon kan saiyang ika-35ng taon sa show business. An serye nin konsyerto pinalawig sagkod Enero 2014. Nagsurat man si Salonga nin librong may titulong Playlist: A Celebration of 35 Years, na saiyang ipinanao bilang sarong souvenir program sa saiyang mga konsyerto.